— Ледзьве паспявае вадзіцель Уладзімір Расінскі, — працягвае кіраўнік гаспадаркі. — Добра, што з гэтага поля недалёка да зернесушыльнага агрэгата. Хаця часам і дожджыкі накрапваюць, але вільгнотнасць зерня не перавышае дваццаць працэнтаў. А ў сонечныя часы можна прама ад камбайна падсушыць і ў засекі сыпаць. А так на зернесушыльным комплексе даводзім збажыну да тэхналагічнай нормы 12—13 працэнтаў і адпраўляем на Слуцкі камбінат хлебапрадуктаў. Свой план здачы дзяржаве 1200 тон ужо завяршаем. Дзякуючы вось такім руплівым хлебаробам, як Мікалай Валасач.